Μπάρμπαρα Μπαχ

Η Μπάρμπαρα Μπαχ, λαίδη Στάρκι (πραγματικό όνομα: Μπάρμπαρα Γκόλντμπαχ, αγγλικά: Barbara Bach, 28 Αυγούστου 1947 - ) είναι Αμερικανίδα ηθοποιός και πρώην μοντέλο. Έπαιξε τον ρόλο της Άνια Αμάσοβα στην ταινία Τζέιμς Μποντ, πράκτωρ 007: Η κατάσκοπος που με αγάπησε. Είναι παντρεμένη με τον πρώην ντράμερ των Beatles Ρίνγκο Σταρ.

 Τα πρώτα χρόνια 
Η Μπαχ είναι γέννημα-θρέμμα του Ρόουζντεϊλ στο Κουίνς και ανατράφηκε ως ρωμαιοκαθολική. Είναι εβραϊκής και ιρλανδικής καταγωγής. Αποφοίτησε από το λύκειο θηλέων Dominican Commercial High School το 1964. Την επόμενη χρονιά, συντόμευσε το επώνυμό της και το έκανε Μπαχ και άρχισε να ασχολείται επαγγελματικά με το μόντελινγκ, εμφανιζόμενη σε καταλόγους και περιοδικά μόδας.

 Καριέρα 
Η Μπαχ ήταν ένα από τα πιο περιζήτητα πρόσωπα της δεκαετίας του 1960, συνεργαζόμενη με το πρακτορείο Eileen Ford στη Νέα Υόρκη, εμφανιζόμενος σε καταλόγους και εξώφυλλα πολλών διεθνών περιοδικών μόδας όπως Seventeen (1965 και 1966) και Vogue (Ιούλιος 1966). Φωτογραφήθηκε για τα περιοδικά ELLE (Ρίτσαρντ Άβεντον, 1966), Gioia (1967–1970) και Figurino (1970).

Η καριέρα της ως ηθοποιού ξεκίνησε στην Ιταλία, όπου έπαιξε τη Ναυσικά στο Odissea το 1968, μια οκτάωρη τηλεοπτική μεταφορά της Οδύσσειας του Ομήρου, σε σκηνοθεσία του Φράνκο Ρόσι και παραγωγή του Ντίνο ντε Λαουρέντις .

Το 1971, η Μπαχ συμπρωταγωνίστησε με δύο άλλα κορίτσια του Μποντ, την Κλοντίν Οζέρ και την Μπάρμπαρα Μπουσέ, στο μυστήριο Η μαύρη αράχνη/La tarantola dal ventre nero (ταινία giallo) και εμφανίστηκε και σε άλλες ιταλικές ταινίες.
αριστερά|μικρογραφία| Η Μπαχ και ο Ζαν Σορέλ σε μια σκηνή από τις Γυάλινες κούκλες (La corta notte delle bambole di vetro, 1971)
Το 1977, η Μπαχ υποδύθηκε τη Σοβιετική κατάσκοπο Άνια Αμάσοβα στην ταινία της σειράς Τζέιμς Μποντ Η κατάσκοπος που με αγάπησε πλάι στον Ρότζερ Μουρ. Η Μπαχ παρατήρησε μετά την ταινία ότι ο Μποντ είναι «ένα σοβινιστικό γουρούνι που χρησιμοποιεί κορίτσια για να προστατευτεί από τις σφαίρες». Την επόμενη χρονιά εμφανίστηκε στην ταινία Ομάδα κρούσεως 10 απ' το Ναβαρόνε. Έχασε έναν ρόλο από την ηθοποιό Σέλεϊ Χακ όταν πέρασε από ακρόαση για τον τέταρτο κύκλο της τηλεοπτικής σειράς Οι άγγελοι του Τσάρλι. Σε μια συνέντευξη στον Τζόνι Κάρσον στις 9 Μαΐου 1979, είπε ότι έχασε την ακρόαση για τους Αγγέλους του Τσάρλι επειδή τη θεώρησαν πολύ εκλεπτυσμένη σε στάση και εμφάνιση και νόμιζαν ότι δεν ήταν Αμερικανίδα, παρόλο που γεννήθηκε στο Ρόουζντεϊλ και μεγάλωσε στο Τζάκσον Χάιτς, δύο περιοχές του Κουίνς της Νέας Υόρκης.

Η Μπαχ έχει στο ενεργητικό της 28 ταινίες. Τον Ιανουάριο του 1981 εμφανίστηκε σε μια φωτογράφηση στο Playboy. Έκανε επίσης ένα καμέο στο τεύχος-αφιέρωμα του Σεπτεμβρίου του 1987 για τα κορίτσια του Μποντ.

 Φιλανθρωπία 
Το 1991, η Μπαχ συνίδρυσε το Self Help Addiction Recovery Program (SHARP) με την Πάτι Μπόιντ, πρώην σύζυγο του Τζορτζ Χάρισον και του Έρικ Κλάπτον, οι οποίοι βοήθησαν επίσης στο εγχείρημα. Η Μπαχ και ο Ρίνγκο Σταρ ίδρυσαν το The Lotus Foundation, ένα φιλανθρωπικό ίδρυμα με πολλές επιμέρους φιλανθρωπικές οργανώσεις.

 Προσωπική ζωή 
Ο πρώτος γάμος της Μπαχ έγινε με τον Ιταλό επιχειρηματία Αουγκούστο, κόμη Γκρεγκορίνι ντι Σαβινιάνο ντι Ρομάνια. Το ζευγάρι απέκτησε δύο παιδιά, τη Φραντσέσκα και τον Τζάνι, και πήρε διαζύγιο το 1975. Η Μπαχ παντρεύτηκε τον Βρετανό μουσικό Ρίνγκο Σταρ, πρώην μέλος των Beatles, στο Δημαρχείο του Μέριλμποουν στις 27 Απριλίου 1981. Οι δυο τους γνωρίστηκαν το 1980, στα γυρίσματα της ταινίας Ο ατσίδας των σπηλαίων (Caveman, 1981).

Η Μπαχ είχε πρόβλημα αλκοολισμού και χρήσης βαριών ναρκωτικών και, μαζί με τον σύζυγό της, Ρίνγκο Σταρ, μπήκαν για τέσσερις εβδομάδες σε κέντρο απεξάρτησης το 1988. Το ζευγάρι έκτοτε δεν κάνει χρήση.

Σύμφωνα με τη Διεθνή Ένωση Χορτοφάγων, η Μπαχ και ο Σταρ ασκούν τη χορτοφαγία.

Η Μπαχ μιλά άπταιστα Ιταλικά και έχει γνώση Γαλλικών και Ισπανικών.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1968OdisseaΟδύσσειαΝαυσικά1971Mio padre MonsignoreΚιάραLa tarantola dal ventre neroΗ μαύρη αράχνηΤζένιLa corta notte delle bambole di vetroΓυάλινες κούκλεςΜίρα ΣβόμπονταUn peu de soleil dans l'eau froideΈνα κομμάτι ήλιοςΕλοΐζ / Ελβίρα1973Il maschio ruspanteΑυτοκράτωρ του εκλήματοςΡέμαL'ultima chanceΤελευταία ευκαιρίαΈμιλιPaolo il caldoΠάολο, ο θερμόςκόρη του φαρμακοποιού1974Il cittadino si ribellaΈνας πολίτης επαναστατείΜπάρμπαρα1975Il lupo dei mariΜοντ Μπρούστερ1977Ecco noi per esempioΆσσος της κομπίνας και πρωταθλητής της πείναςΛουδοβίκαThe Spy Who Loved MeΤζέιμς Μποντ, πράκτωρ 007: Η κατάσκοπος που με αγάπησεΆνια Αμάσοβα1978Force 10 from NavaroneΟμάδα κρούσεως 10 από το ΝαβαρόνεΜαρίτσα Πέτροβιτς1979L'isola degli uomini pesceΤο νησί του καταραμένου ηφαιστείουΑμάντα ΜάρβινL'umanoideΤα ανθρωποειδή σαρώνουν τη Γηλαίδη ΆγκαθαJaguar Lives!Τζάγκουαρ, ο ριψοκίνδυνος τυχοδιώκτηςΆννα ΤόμσονIl fiume del grande caimanoΣτη φωλιά των κροκοδείλωνΆλις Μπραντ1980The UnseenΤο κελάρι του τρόμουΤζένιφερ ΦαστUp the AcademyΜπλις1981CavemanΟ ατσίδας των σπηλαίωνΛάνα1983Princess DaisyΒανέσα Βαλέριαν1984Give My Regards to Broad Streetδημοσιογράφος1986To the North of Katmanduπαίκτρια πόλο

 Παραπομπές 

 Εξωτερικοί σύνδεσμοι 


Κατηγορία:Κόμισσες της Ιταλίας
Κατηγορία:Αμερικανίδες ηθοποιοί κινηματογράφου
Κατηγορία:Κουίνς